**Årsmelding Nord- Troms Fuglehundklubb 2021**

Nord- Troms Fuglehundklubb har hatt et aktivt år i 2021. Selv om noen av våre aktiviteter har blitt utsatt eller avlyst på grunn av Koronapandemien, har vi likevel fått gjennomført mye, med god deltakelse av våre aktive medlemmer.

**Styret har dette året bestått av:**

Leder: Karl-Petter Yeong

Nestleder: Ståle Andersen

Kasserer: Wenche Wara

Sekretær: Robert Bjørklund

Styremedlem: Harry Hansen

1.vara: Tom Rune Sandstrand

2. Vara: Erling Marthinsen

Årsmøtet ble avholdt på Halti i mars 2022. Det ble tilrettelagt for oppmøte fysisk og for deltakelse på Teams.

Styret har gjennomført jevnlige styremøter etter behov. Nytt styre har forsøkt å følge opp saker fra årsmøtet og forsøkt å skape aktivitet i klubben. Referat fra styremøter har vært publisert på klubbens hjemmesider.

Flere utenfor styret har påtatt seg oppgaver og tilrettelagt for aktivitet til fordel for klubbens medlemmer. Dette setter styret stor pris på! Henvendelser til styret har blitt behandlet av styret og vi har fulgt opp dette med tilbakemeldinger til de som har kommet med henvendelser.

**Klubbmedlems bortgang**

Mangeårig klubbmedlem og profil for Nord-Troms Fuglehundklubb og i fuglehundklubben, Willy Børge Pedersen gikk bort etter lang tids sykdom i juli 2021. Klubben hedret Willy Børge med minneord og en bukett når han ble gravlagt.

**Klubbaktiviteter**

Fellestreninger i treningsterrenget på Kågen har vært gjennomført fra slutten av januar og fram til båndtvangen. Dette har vært uorganisert aktivitet, hvor de som har ønsket har kunne møte for å kunne trene hund sammen med andre.

Klubben har også gjennomført treningssamling i Årviksand, hvor klubben har subsidiert en stor del av kostnadene for de som deltok på denne samlingen. Samlingen har vært åpen for alle klubbens medlemmer.

Arnøyprøven 2021 avholdt 6-7 mars. Det ble igjen en utfordrende prøve å få avviklet. Mye snø og uvær, gjorde det svært vanskelig å få gjennomført prøven etter oppsatt plan. Flere stengte veier etter snøras og/ eller fare for ras, delte Arnøya i to og mange prøvedeltakere og dommere kom seg heller ikke ut til øya. Prøvekomiteen gjorde likevel alt de kunne for å kunne gjennomføre prøven på best mulig måte, uten at det gikk på bekostning av sikkerheten til deltakere, hunder eller dommere.

VK ble gjort om til 1 dagers VK, mens de aller fleste kvalitetspartiene ble gjennomført, men med litt omrokkering på deltakere og dommere.

Måte prøvekomiteen løste disse utfordringene på har av enkelte blitt kritisert av enkelte deltakere. Likevel var det aller mest positive støtte erklæringer som kom fra både deltakere og dommere.

**Prøvekomiteen bestod av**

Prøveleder, Karl-Petter Yeong, Robert Bjørklund, Wenche Wara, Inger- Lill Pedersen og Ståle Andersen

**Aversjonsdressur**

Aversjonsdressuren er som tidligere år et samarbeid mellom NTFK og Nordreisa jeger- og fisk. Samarbeidet er godt, og vi har hatt totalt 4 kvelder med dressur med i alt 42 hunder til aversjon. Av disse er det 20 fuglehunder og 22 andre raser/blandingshunder. Det er gledelig å se at også hundeeiere med andre hunderaser har skjønt viktigheta av å sjekke hundene sine for interesse for sau! Det har vært lagt ut info i forkant på hjemmesidene til NTFK og NJFF, i tillegg til på Facebook. Aversjonsdressuren er en fin inntekt for klubbene.

Vi har også i 2021 vært så heldige å få til et samarbeid med sauebonde John Johansen om å benytte hans sauer i dressuren. Dressurområdene er i Rongadalen, og de egner seg godt til formålet. Vi har inngått avtale med John om at han får kr 50,- pr hund som vi har til aversjon.

Vi har allerede gjort avtale med John Johansen om å kunne disponere både sauer og dressurområde i Rongadalen i 2022.

Inger-Lill L. Pedersen og Ottar Remmen.

**Rapport lydighetstrening lp-trening 2021**  
Det har vært et tilbud til medlemmer om lydighets-/miljøtrening en gang pr uke både på våren fra 5.mai-tom 30.juni og på senhøsten fra 26.okt-6.des. I tillegg til lp/miljøtrening, så ble det også gitt et tilbud om utstillingstrening på våren. Det har vært godt oppmøte på treningene, mellom ca. 8-12 deltakere hver gang.

Magnhild Reiersen

**Apport prøver**

Våre dommere Ottar Remmen og Ola Dyrstad har gjennomført apportprøver for apportbevis slik at klubbens medlemmer har hatt anledning til å framskaffe apportbevis.

**Rypetelling Arnøy 2021**

Som vanlig så ble det utført rypetelling i Årviksand og Langfjorden.

Oppslutningen til sist rypetelling var ikke den beste. Noe som resulterte i en noe amputert telling i Langfjorden. Da det var terreng vi ikke fikk gått Det er ikke bra og noe vi må forsøke å unngå i fremtiden. Årsaken til dårlig oppslutning kan vel være litt sammensatt. Kolonnekjøring i Maursundtunellen gjør det jo mer tungvint å reise til Arnøya, noe som kan påvirke oppslutningen. En annen årsak kan være dårlig annonsering av rypetellingen. Tror det er viktig å være tidlig ute å annonsere slik at alle som ønsker å delta får en god forutsetning å sette av tid i kalenderen. Og med ett håp om tilnærmet fri ferdsel gjennom Maursundtunellen i august så håper og tror jeg på bedre oppslutning til høsten rypetelling.

Ståle Andersen

**Rypetelling Skibotendalen 2021**

Det ble utdelt fire linjer som skulle takseres .To av linjene var i lengste laget. Begge de lange linjene ble avkortet under telling. To linjer ble gått i sin helhet. Det bør tas en gjennomgang av linjene til i år . Flytting av linje , gås på en annen måte, paralelle linjer? og lengde.

Vi fikk litt liten tid på oss til å få tak i nok folk/ hunder .Dette vil bli bedre i år , når vi får bedre tid til planlegging. I fjor hadde vi fire hunder tilgjengelig på kort varsel , noe som var litt lite med tanke på lenden på linjene .

Willy Wikbo

**Rapport rypetaksering Reisavann 2021**

Rypetaksering på Reisavann for Statskog ble gjennom 12.- 15. august 2021. Vi var 9 deltagere +

mange gode hunder. Vi overnattet på hytta til Ymber. Takseringsløypene er i hovedsak i gangavstand fra hytta. Mye god mat, trivelig selskap og gode hunder gjør dette til en flott start på høstsesongen. Rypetakseringen gjennomføres ved at taksører går etter GPS på en forhåndsdefinert linje, slipper en hund om gangen og registrerer alle rypene man ser i en App. Linjene som gås er de samme fra år til år, slik at resultatene kan sammenlignes. Statskog bruker resultatene til å fastsette kvoter for jakta. Totalt takseres 9 løyper på Reisavann med en totallengde på 41 km. Deltagerne ble delt inn i flere lag og takseringen ble utført over 3 dager. Takseringsresultatet i 2021 var svært dårlig. 39 observasjoner (kull log enkelt fugl) og totalt 95 ryper observert er langt under normalen. Forholdene under takseringen var spesielt vanskelig for hundene (varmt og lite vind).

Erling Marthinsen

**Klubbmesterskap leirdueskyting**

Klubbmesterskap Leirdueskyting ble arrangert sammen med klubbmesterskapet til Nordreisa JFL. 6 september. Liten deltakelse fra klubbens medlemmer. Klubbmester ble Karl-Petter Yeong med 41 treff.

**Årets hunder.**

Årets hunder ble ikke kåret i 2020, de er derfor med på årsmeldingen for 2021.

**Årets utstillingshund 2020:**

Svartkulpens ND Æsop 1exc, ck, 1bhk, casib, bir, 2.big  
e:Terje Soleng

**Årets utstillingshund 2021:**  
Svartkulpens Æsop 1 exc, ck, 1bhk, cert, 1 bhk, bir

                                     1 exc, ck , 2.bkk,r.cert,  res. casib, 2bhk  
e: Terje Soleng

**Årets hund 2020:**

UK -  GS Svartkulpens Æsop

AK -  IS Hadselsøyas Giron

**Årets hund 2021:**

UK - ES Lundefjellets DS Seima

AK -  GS Svartkulpen`s ND Huldra